Selle nädala saates:
Venemaa röövib Ukraina lapsi, paneb nad Vene kodudesse
ja pöörab nad oma pärispere vastu.
Rahvusvaheline võitlus nende kojusaamiseks!
Veel:
David Zuck on missioonil.
Kuidas bändi Remedy Drive juhtlaulja näeb vaeva,
et lõpetada moodne orjapidamine.
Ja:
Üheksa juudi preestrit, viis punast lehma ja maatükk Õlimäel.
Näeme, kuidas kõik see võib olla ettekuulutuste täitumine lõpuaja kohta.
Tere kõigile vaatama kristliku maailma nädalauudiseid!
Olen George Thomas, kolleeg Wendy Griffith on ära.
Moskvat süüdistatakse jälle kuritöödes Ukraina vastu.
Kümned tuhanded lapsed on vägisi võetud oma peredest,
viidud Venemaa äärealadele ning õigusvastaselt lapsendatud.
Nüüd püüavad MTÜd igati neid lapsi päästa ja oma pere juurde tagasi tuua.
CBN’i kaastöötaja Chuck Holton teatab.
Venemaa kasutab Ukraina lapsi ära oma jätkuvas sõjas Ukraina vastu.
Rahvusvaheline Kriminaalkohus (RKK) süüdistab Vladimir Putinit
laste õigusvastases küüditamises.
Ukraina võimud üritavad saada tagasi tuhandeid Ukraina lapsi,
kes on viidud maalt välja ja vägisi lapsendatud Vene peredesse.
Laste arv võib olla 16000, kes on nimeliselt kindlaks tehtud -
16121 last nimeliselt -
kuni üle 300 000, kes on ära võetud Vene lapseõigusvoliniku väitel.
Ja need lapsed on viidud õigusvastaselt Venemaale.
Nad on Ukraina lapsed, kuid neile on antud Vene kodakondsus
ning nad on õigusvastaselt lapsendatud Vene peredesse.
Mullu mais muutis president Putin lapsendamisseadust,
et lihtsustada protsessi ja lubada neid õigusvastaseid lapsendamisi.
Enamusel lastest on vanemad või sugulased elus,
seega on nad õigusvastaselt [võetud].
Paljud on vägisi lahutatud oma vanematest,
kui vanemad võeti nn. filtratsioonilaagritesse,
kus uuriti nende ustavust Ukrainale.
See loeti kuriteoks, ja siis võeti lapsed neilt ära
ning viidi Venemaale, mõned ka okupeeritud Krimmi.
Kui ema oma 4-aastase tütrega püüdis saada läbi filtratsioonilaagrist,
siis võeti ta väike tütar kinni, ja ta pidi oma tütre andma ühele naisele,
keda ta isegi ei tundnud,
ja me ei tea endiselt, mis temaga juhtus.
Lapsi saadetakse tihti Venemaa kolgastesse,
kus nad pööratakse oma pärispere vastu.
Nad viidi Venemaal mingisse piirkonda,
kus puudus ühendus ja koguni mobiiltelefonid.
Neil pole raha.
Neil pole võimalustki võtta ühendust
Ukraina võimudega või sugulastega Ukrainas.
RKK on andnud vahistamiskäsu Putini ja tema lapseõigusvoliniku kohta,
süüdistades neid taoliste tegude tõttu sõjakuritegudes.
Vene pool tahtvat aga lapsi kaitsta
ning nad koostöös välisühingutega koju tagasi viia.
Mullu suvel reklaamisid nad vanematele laste suvelaagreid,
et lapsed saaksid sõjast puhata, aga lapsi nad enam tagasi ei toonudki.
Ukraina võimud töötavad väsimatult nende laste tagasisaamise nimel.
9. aprillil pääses 31 Ukraina last tagasi oma pere juurde siia Kiievisse.
Õnnelik lõpp pidevale õudusele vähemalt mõne ukraina ema jaoks.
Kuid paljud on endiselt puudu.
On ehk ebareaalne, et selliseid asju toimub just praegu Euroopa südames.
Aga ometi toimub, ja kujutlege, mida need naised peavad tundma.
Chuck Holton, CBN’i Uudised, Ukraina.
Tänan, Chuck!
Nüüd näeme kadunud ja ärakasutatud laste kurba olukorda siin USAs.
Peaprokurör Merrick Garland
heitis valgust kriisile Justiitsministeeriumis.
Garland ütles kolmapäeval, et alla 18-aastased lapsed ja teismelised
moodustavad pea kolmandiku FBI kadunute inimeste aruandes.
Sel aastal aitas 10-nädalane operatsioon ’Me otsime teid üles’,
mida peeti nii üle riigi kui osariiklikul ja kohalikul tasandil,
leida üles 225 last.
See on hea uudis!
Esirinnas võitluses inimkaubanduse vastu
on David Zuck, rokkbändi Remedy Drive asutaja ja juhtlaulja.
Ta rääkis CBN’i Efrem Graham’ile,
et on näinud Jumala tööd valguse toomiseks pimedusse.
Mulle on antud koht esiistmele moodsa orjapidamise keelustamise liikumises,
ja mul on olnud eesõigus näha, kuidas tavalised inimesed
täidavad erakordset osa vabaduse, õigluse ja halastuse nimel.
Kuidas on sinu elu seadnud sind esirinda
võitluses inimkaubanduse vastu?
Aastail 2008-09, isegi varem, hakkasin kirjutama laulusõnu poiss-sõduritest,
kuid asjaks läks 2012. a.,
kui nägin tütrega dokfilmi orjusest, lapssõduritest ja ärakasutamisest,
ja ta küsis: Isa, miks Jumal neid poisse ei kaitse?
Ja siis ütlesingi, et ei saa jätkata laulude kirjutamist ja edasielamist,
nagu poleks sel konkreetsel tragöödial tähtsust.
Nii hakkasin kirjutama laule, lootes, et laulud aitavad olukorda muuta.
Matt Parker, kes asutas Exodus Road’i koos oma naise Lauraga,
oli meie bändi fänn.
Liitusime oma rokenrolli bändiga
inimkaubandusvastase ühinguga Exodus Road.
Oma kontsertidel ja albumites heidame valgust orjapidamisele.
Matt teadis, kes mina olen, laulis mu laule autos rooli taga,
ja tuli linna otsima artisti,
kellele rääkida Exodus Road’i inimkaubandusvastasest tööst.
Seega mina lõin laule ja vaatasin dok- filme taolisest tööst, mida tema teeb,
tema aga tuli Nashville’i otsima bändi ja korraldama mitmeid kohtumisi.
Olin ainuke, kes ära ei ütelnud.
Ja siis hakkas ta rääkima tööst,
inimkaubitsejate jälgimisest varjatud kaameratega ja juurdlustarkvaraga,
et tõendada nende tegemisi.
Ja ma küsisin vaguralt: mis oleks, kui ma lööks ka kaasa,
ja nii see mul algas.
Hakkasin nendega reisidel käima, kohtusin mõne tiimiliikmega
ja hakkasin tegema varjatud tööd, lihtsamaid asju sel esimesel reisil.
Ja siis arenes see praeguseks tööks.
Mida te esimesest reisist mäletate?
Ma polnud mitte kunagi näinud nii lähedalt vaesust
kui esimesel reisil Kagu-Aasiasse,
ja vaesusega kaasuvat meeleheidet - polnud seda eales näinud.
Ja kuna olin uurinud
kõike seda seksikaubandust ja seda põhjustavat orjust,
tundsin, et võin sellega toime tulla, kuid see vapustas mind hingepõhjani.
Näha sadu ja sadu müüdud naisi ja teismelisi tüdrukuid klubides,
seejärel aga teeservas, ja see ei näe välja, nagu arvatakse.
Selline masendus! See puudutas mind sügavalt!
Ja abituse tunne, et ühesainsas linnas on seda minu jaoks kaugelt üle jõu.
Kas ma tõesti suudan midagi teha? Tundsin, et olen liiga väike ja võimetu.
Kuidas sa väldid heitumist, kui näed, et see töö on su jaoks nii ränk?
Ma vist heitungi ja püüan leida kindlat joont.
Ega vist siin elus pole tõelist rahulolutunnet ega rõõmu
ilma kellegi teise valu hinge võtmata.
Seda tähendabki olla Jeesuse Kristuse, naatsaretlase sarnane.
Kuid see on nii rusuv.
Ma pole eales tahtnud nii väga halba heaks pöörata.
Teised ütlevad ka: oleme Kristuse ihu, tegutsegem siis!
Olgem [Kristuse] käed ja jalad!
Mida me oma mugavas maailmas ei tea?
Arvan, et me ei tea üht: kui meeleheitlik peab olema olukord,
mis sunnib arvama, et firma, mis võtab ära su lapse, olgu maalt või linnast,
on õige firma, mis viib nad tööle hotelli või restorani.
Meeleheide ajendab andma ära 15-aastased lapsed -
mu tütar on nüüd 15-aastane; kui alustasin, oli ta 5-ne.
Miks vaatab kogu kultuur kõrvale,
kui see toimub ju päise päeva ajal?
Kuid arvan ka, ja see annab lootust,
et me ei tea, mis muutuse võib tuua
üks inimene, üks intervjuu teiega CBN’i kanalil,
üks rokenrolli bänd, sina ja mina.
Võime pöörata olukorda. Usun seda kogu südamest!
Oleme saanud jälile 1000 kaubitsejale, ja aidanud neid vahistada,
aidanud oma mõjuga kaasa 2000 inimese vabanemisele.
Ja on kiusatus arvata, et seda pole kuigi palju,
kuid tahan olla nagu see poiss mäel, kellele kõik ütlesid:
Jeesusele pole sinu lõunatoitu vaja!
Aga ta pakkus oma viit leiba ja kaht kala!
Ja need on mul ka.
Ja need on ka kõigil Washington’is. Neil on ka viis leiba ja kaks kala.
Ja anna see välja ja vaata, mis saab.
Ja siis Jeesus tõstis need üles ja õnnistas,
ja 10 000 inimest sai söönuks!
Teiegi saate kaasa lüüa võitluses inimkaubanduse vastu!
Vaadake lehelt exodusroad.com!
Järgnevalt, punaste lehmade tagasitulek.
Miks 5 Texases sündinud lehma panevad mõne kristlase ja juudi
unistama kolmandast templist Jeruusalemmas?
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata su elu.
Taaveti prohvetlik hääl võib tugevdada su usku.
Tema vaimulik tunnetus võib sind täna tiivustada.
Saate ka teada, kuidas Taavet muutis ajaloo kulgu?
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBN’i partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Püsige kursis CBN’i Uudistega kogu päeva kõikide meie kanalite kaudu.
Tere tagasi saatesse!
Üheksa juudi preestrit, maatükk Õlimäel ja viis punast lehma.
Kõik on olemas, et saaks ehitada -
nagu usuvad mõned juudid ja kristlased -
kolmas juudi tempel.
Mõned usuvad ka, et see viitab Messia tulekule.
Chris Mitchell teatab Jeruusalemmast.
Viis punast lehma on nüüd avaldamata turvapaigas Iisraelis.
Plaan on viia nad lähemal ajal külaliskeskusesse Siilos,
kus kunagi seisis pea 400 aastat Issanda kogudusetelk.
4. Moosese raamatus on kirjas,
et punase lehma tuhaga puhastatakse preestreid templiteenistuse tarvis.
Ja Issand rääkis Moosese ja Aaroniga, öeldes:
See on Seaduse määrus, mille Issand on andnud, öeldes:
Ütle Iisraeli lastele, et nad tooksid sulle ühe punase veatu lehma,
kellel ei ole kehalist viga, kelle peale veel ei ole iket pandud.
Andke see preester Eleasarile; see viidagu väljapoole leeri
ja tapetagu tema silma all! ...
Ja lehm põletatagu ... puhastusvee jaoks! See on patuohver!
Need punased lehmad on nüüd 1,5-2 aastat vanad.
Kui tahetaks järgida Piiblis mainitud talitust,
peaksid nad olema vähemalt 3 a.-sed,
ja sünnist saati ei tohi neil olla vigu ega muud,
mis muudaks nad kõlbmatuks,
ei ainsatki valget ega musta karva.
Nende sõnul, kes selle projekti kallal töötavad,
tuleb punase lehma talitus viia läbi Õlimäel paigas,
kust oleks näha kunagise templi asukoht.
12 aastat tagasi ostetud maatükk, millel seisan,
vastab mõlemale tingimusele.
See peab olema vahetult paiga ees,
kust talitust läbiviiv preester näeks kõige pühamat paika.
Rabi Yitshak Mamo juhib ühingut Uvne Jerusalem,
mille eesmärgiks on kolmanda templi ehitamine.
Tal on maatükk siin Õlimäel.
Loodame, et poolteise aasta pärast saame siin, sellel alal, viia läbi
punase lehma talituse, mis on tegelikult esimene samm templi poole.
Mamo ütleb, et talitus nõuab preestreid,
kes pole end rüvetanud mis tahes surnukeha puudutamise läbi.
Templiinstituudil on praegu üheksa puhast preestrit.
Nad ei sündinud haiglas, nad sündisid kodus,
kuna nad on preestrid.
Nad ei käi ühelgi kalmistul, nad on puhtad ja ootavad.
Seega on meil preester, meil on punane lehm, meil on maa,
ja meil on kõik valmis, peame lihtsalt ootama veel 1,5 aastat.
Byron Stinson ühingust Benet Israel,
mis tahab ehitada üles piibelliku Iisraeli,
töötab koos rabi Mamo’ga, ja aitas leida punased lehmad USAst.
Ta ütleb, et need on esimesed üle 2000 aasta,
ja et protsess kolmanda juudi templi suunas
algas siis, kui juudi rahvas hakkas naasma tõotatud maale
kõigist neljast maailmanurgast, tänu millele sündis Iisraeli riik.
Siis tuli 1948. a.,
ja nad said taas riigi, mida keegi ei osanud ennustada.
Ja aeg on läinud edasi, ja Iisrael kestab kui tugev riik,
ja kõik need ettekuulutused hakkavad seal täituma, nii paljud ongi täitunud,
uskumatult palju tõendeid, mida Jumal teeb Jeruusalemmas, selle keskmes.
Ja tempel on Jeruusalemma kese.
Kuidas sai see sündida ja kuidas saab see sündima?
Ega vist keegi täpselt ei tea.
Stinson usub, et tempel on mõeldud palvekojaks kõigile rahvastele.
Ja Piibel ütleb, et kui Saalomon ehitas esimese templi,
siis ta ütles, et see on kummardamiseks kõigile rahvastele.
Tempel on just seda.
Paljud arvavad, et tempel on üksnes juutidele -
ei, ikka kõigile rahvastele!
Joel Rosenberg kirjutas kolmandast templist romaanis Vaskrullraamat
ja rääkis CBN’i Uudistele, et juutidel on ses osas lahkmeel.
Juudid on eri meelt selles, kas Messias tuleb ja ehitab templi ise
või tuleb enne tempel ehitada ja siis tuleb Messias.
Nii on need juudid, iisraellased, kellele see korda läheb,
jagunenud kahte leeri.
Arvan, et enamus iisraellasi ei mõtle sellele, ei hooli,
ja jutt 3. templist teeb neile hoopis muret, kuna niigi on raskusi piisavalt.
Rosenberg märkab ka erinevaid vaatekohti kristliku kogukonna sees.
Mõned mõtlevad sellele ja mõned mitte.
Enamus kristlasi vist ei mõtle kolmandale templile,
kuid kes mõtlevad, need usuvad,
et see ehitatakse enne Jeesuse tagasitulekut, teist tulekut,
mitte tingimata enne koguduse ülesvõttu,
kuid kindlasti enne teist tulekut,
ja et antikristus võtab viletsusajal ses templis võimu
ja püüab valitseda maailma sealt.
Kas see võib juhtuda meie eluajal? See pakub mulle huvi!
Me vist ei tea, kuid on juute, kes päriselt teevad - nagu teiegi teatate -
ettevalmistusi selleks hetkeks, ja seda tuleb hoolega tähele panna.
Stinson ütleb, et kõiki tahetakse kutsuda punase lehma talitusele,
mis võib toimuda paasapühade aegu 2024. a.
Kõik on praegu paigas, ja niikaua kui punased lehmad jäävad puhtaks,
üksainuski neist jääb puhtaks, on meil olemas kõik, sh preester.
Mamo ütleb, et juudi mõttetarga Maimonidese järgi
oli Moosesest kuni teise templini üheksa punast lehma.
Polnud tema moodi nii kirjutada,
kuid ühtäkki ta kirjutas, et telk toob Messia.
Meie teame, et Messias toob telgi.
Ehk on meil see küla, kus on inimesi,
kes aitavad Messial seda teha. Nii et ootame!
Chris Mitchell, CBN’i Uudised, Õlimägi, Jeruusalemm.
Järgnevalt, jõu ammutamine Piiblist.
Senaator Tim Scott räägib põneva loo oma elust ja sellest, miks ta usub,
et Jumal käskis tal kandideerida USA presidendiks.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi saatesse!
Jumal pole veel USAd maha jätnud!
See on sõnum Põhja-Carolina senaatorilt Tim Scott’ilt,
kes seadis üles oma kandidatuuri USA presidendiks.
Intervjuus CBN’i Abigail Robinson’iga avaldab ta,
mida Jumal talle ütles enne presidendikandidaadiks hakkamist.
Nimetades end vasakäärmuslaste kardetuimaks kandidaadiks,
teatas senaator Tim Scott kandideerimisest
North Charleston’is Lõuna-Carolina’s, kus rääkis vabadusest, lootusest
ja võimalustest kõikidele ameeriklastele.
Meie parteil ja riigil on aeg valida,
kas olla ohver või võita.
Scott’i alma mater’i spordihoone oli täis rahvast,
keda tema kandideerimine innustas.
Edasi, edasi!
Pea aasta tagasi rääkis Scott CBN’i Uudistele,
et kandideerib vaid juhul, kui tunneb, et Jumal teda selleks kutsub.
Tahaksin väga öelda, et kõlas kuuldav hääl, aga seda polnud.
Kuid südames oli ses osas rahu.
Enne kandideerimist tuuritas Scott riigis ringi ja õppis rahvast tundma.
Kuulsin pidevalt üht: et me maa on usku täis,
et meie riigi alus on judeo-kristlik.
Ja mida kaugemale me sellest eemaldume, seda raskem on elu.
Mida lähemale me sellele tuleme, seda parem on elu.
See sõnum innustas mind.
Enne teadaandmist esmaspäeval
ütles Scott, et Jumal ilmutas talle seda.
Umbes kl kuus-seitse mõtlesin sellele.
Tundsin närvikõdi, ja viimaks kuulsin, kuidas Issand ütles mu südames:
See pole sinu pärast!
Ära aja segi!
Sina oled mu abinõu sel teel, aga see pole sinu pärast!
See on ameerika rahva pärast, kes janunevad lootuse ja võimaluste järele.
Nad tahavad kaitsta oma armsat riiki.
Hoolimata sügavaist poliitilistest lõhedest usub Scott,
et suudab ühendada maa ja on täis optimismi.
Ma tõesti tunnen, et Issand ütles:
Taanda oma mina sellest võrrandist ja vaatame, mis juhtub siis.
Olen väga kindel, et Ta pole seda rahvast veel maha jätnud,
ja mu lootus on, et suudame tekitada uue optimismi- ja lootuse laine,
kui pöördume tagasi usku,
mitte ainult usku Kõigeväelisesse, vaid ka üksteisesse ja oma tulevikku.
Tema kui ühe vabariiklaste partei konservatiivseima senaatori peasihid
on USA julgeolek, võimalus kooli valida, elupooldavad seadused
ja konservatiivne rahanduspoliitika.
16%ne inflatsioon alates president Biden’i ametiajast!
See on hävitanud ja purustanud peresid nagu minu kasvupere -
mul oli vaid ema.
Tean, et töötada on väärikas, kuna ema õpetas seda mulle.
Aitame siis rahval seda mõista, et väärikust taastada.
Kui oled terve ja tugev, siis töötad - see on ju terve mõistus.
Sellega ollakse päri nii vasakul kui paremal.
Ehkki Scott ei maininud oma kõnes ekspresident Donald Trump’i,
tegi too küsitlustes juhtiv kandidaat
ebatavaliselt sõbraliku avalduse
oma äsjasele vabariiklasest konkurendile ja soovis talle edu.
Oleme teinud koos mõndagi head!
Minu meelest vajab USA presidenti, kes suudab veenda teist poolt
kaaluma veekord mõistlikke poliitikaid,
mida me ameerika rahvale tutvustama hakkame.
Arvan, et oskan seda!
Scott ütleb,
et tema võidustrateegia GOPs on lihtne.
Olla mina ise, uskuda,
et USA saab anda kõigile sama mis mulle.
Taastame lootuse, loome võimalusi
ja kaitseme oma armsat USAd, alates meie lõunapiirist.
Scott ütleb, et kandideerides ammutab ta jõudu ja julgust pühakirjast.
Usun ikka veel, et Ameerika on hea!
Seepärast toetun, nagu oma kõnes ütlesin,
Ef 3:20le, et Jumal võib korda saata
palju rohkem, kui oskame paluda või isegi mõelda.
Hakkame taas uskuma üksteisesse ja tõstma oma pilgu nii kõrgele,
et meil on võimatu äparduda.
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Sinu uudistekanal, sinu saated, lood, mis sulle korda lähevad,
sulle sobival ajal, sulle sobivas kohas!
Hangi CBN’i uudiste äpp juba täna!
Lõpetuseks:
CBN’i Operatsioon Õnnistus õpetab vaestele uusi oskusi
oma olude parandamiseks.
Nigeerias oli Tabitha’l ja ta mehel
raskusi oma laste toitmisega, vahel oldi näljas.
Siis tegi Operatsioon Õnnistus koolituse
pagaritoodete, vaseliini ja seebi valmistamiseks.
Nüüd valmistab Tabitha tarbeid oma perele
ja teenib raha nende müümisega paljudele küladele.
Imeline!
Ongi selleks nädalaks kõik!
Järgmise nädalani! Nägemist ja Jumala õnnistust!
Tõlge: Sulev Kivastik